第十五屆馬來西亞大選

第十五屆馬來西亞大選會喺2022年11月19日進行，以改選馬來西亞下議院全部議席。假設冇改動選區嘅話，一共有222個議席。除咗霹靂、彭亨、同埋玻璃市之外所有州議會都唔會一併改選。

喺2020年開始嘅馬來西亞政治危機之下，外界一直喺度估到底會唔會提早大選 。

結果 
安華領導嘅希望聯盟攞到82席，成為第一大聯盟，不過希盟未有過半，要入主政府就要同其他政黨合作。國民陣線就喺呢次選舉慘敗，得返30席；慕尤丁領導嘅國民聯盟就攞到77席；馬哈迪嘅祖國行動聯盟就全軍覆沒。

籌組政府 
由於呢屆選舉冇任何一個政黨聯盟攞到過半數，形成懸峙國會，最後喺馬來西亞元首嘅諭令之下，除咗國盟以外嘅140幾個議員籌組新一屆政府，由希盟嘅安華任相，國陣嘅阿末紮希同砂盟嘅法迪拉·尤索夫就成為副首相。

馬來西亞下議院選舉